เว้นภาษีล่อควบรวมแบงก์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ธนชาตฟินันซ่าสินเอเซียยิ้ม
คลังระบุรับไปเต็มที่ถึงต้นปี’53โพสต์ทูเดย์ — คลังเปิดประตูยกเว้นภาษีหนุนสถาบันการเงิน ธุรกิจประกันเร่งควบรวมกิจการ “สินเอเซียทหารไทยนครหลวงฟินันซ่า” รอเวลาตีปีก
นายกรณ์ จาติกวณิช รมว.คลัง เปิดเผยว่า คณะรัฐมนตรี (ครม.) มีมติเห็นชอบมาตรการยกเว้นภาษีและค่าธรรมเนียมต่างๆ เพื่อสนับสนุนการควบรวมกิจการของสถาบันการเงินตามแผนพัฒนาระบบสถาบันการเงินระยะที่ 2 ที่จะเปิดโอกาสให้มีการควบรวมกิจการกันในปี 25532554 เพื่อตามกรอบการพัฒนาระบบสถาบันการเงินระยะที่ 2 (ช่วงปี 25532557) ที่กระทรวงการคลังและธนาคารแห่งประเทศไทย (ธปท.) ได้ร่วมกันจัดทำขึ้นมา
สำหรับสาระสำคัญของมติดังกล่าวประกอบด้วย 1.ยกเว้นภาษีเงินได้นิติบุคคล ภาษีธุรกิจเฉพาะ และอากรแสตมป์ให้แก่สถาบันการเงินสำหรับเงินได้พึงประเมินที่ได้รับ รายรับ หรือการกระทำตราสารที่เกิดขึ้น หรือเนื่องจากการที่สถาบันการเงินควบเข้ากันหรือโอนกิจการทั้งหมดให้แก่กัน
2.ยกเว้นภาษีมูลค่าเพิ่ม ภาษีธุรกิจเฉพาะ และอากรแสตมป์ให้แก่สถาบันการเงินสำหรับมูลค่าของฐานภาษี รายรับ หรือการกระทำตราสารที่เกิดขึ้น หรือเนื่องจากการที่สถาบันการเงินมีการโอนกิจการบางส่วนให้แก่กัน
3.ยกเว้นภาษีเงินได้นิติบุคคลและภาษีเงินได้บุคคลธรรมดาให้แก่ผู้ถือหุ้นของสถาบันการเงิน สำหรับผลประโยชน์ที่ได้จากการที่สถาบันการเงินควบหรือโอนกิจการทั้งหมดให้แก่กันตามแผนพัฒนาระบบสถาบันการเงิน ซึ่งตีราคาเป็นเงินได้เกินกว่าทุน
4.ลดค่าธรรมเนียมจดทะเบียนการโอนและค่าจดทะเบียนการจำนองอสังหาริมทรัพย์และอาคารชุดเหลือ 0.01% สำหรับสถาบันการเงินที่ควบเข้ากันหรือโอนกิจการทั้งหมดหรือบางส่วนให้แก่กันตามแผนพัฒนาระบบสถาบันการเงิน 
นายกรณ์ กล่าวว่า มาตรการภาษีและค่าธรรมเนียมดังกล่าวจะเป็นปัจจัยหนึ่งในการช่วยบรรเทาปัญหาและอุปสรรคที่อาจจะเกิดขึ้นจากการควบรวมสถาบันการเงิน โดยผลของการควบรวมกิจการจะมีส่วนเสริมสร้างประสิทธิภาพของสถาบันการเงินให้สามารถแข่งขันและสอดรับการเปลี่ยนแปลงสภาพแวดล้อมทางการเงินภายในประเทศและต่างประเทศได้ 
นอกจากนี้ การควบรวมกิจการกันจะมีส่วนช่วยให้ประชาชนผู้ใช้บริการได้รับบริการที่ดีขึ้น ทั้งในแง่ปริมาณและคุณภาพ 
นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) กล่าวว่า มาตรการเว้นภาษีหนุนสถาบันการเงินควบรวม มีผลย้อนหลังไปถึงต้นปี 2553 ทำให้สถาบันการเงินที่จะควบรวมกันได้ประโยชน์จากมาตรการนี้ เช่น การซื้อขายหุ้นธนาคารนครหลวงไทยของกลุ่มบริษัท ทุนธนชาต ซึ่งจะนำมาสู่การควบรวมกิจการกันของธนาคารนครหลวงไทยกับธนาคารธนชาต การซื้อหุ้นของธนาคารสินเอเซียของธนาคารไอซีบีซีจากประเทศจีน และการซื้อหุ้นของธนาคารทหารไทย รวมถึงการซื้อหุ้นของบริษัทประกันชีวิต ฟินันซ่า ที่มีข่าวว่าจะมีผู้รวมทุนรายใหม่เข้ามา หากการควบรวมเสร็จก่อนสิ้นปี 2554 ก็จะได้รับประโยชน์จากมาตรการนี้